[{"text_idx": "#000002", "text": "UudisedKultuurAKEesti uudisedSportVa\u0308rsked raadiouudisedVa\u0308lisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv"}, {"text_idx": "#000004", "text": "Kollektiivne Putin \u2013 kaeblev, auahne ja vaenulik Venemaa \u2013 su\u0308ndis samal pa\u0308eval, kui No\u0303ukogude Liit suri. Ta\u0308napa\u0308eval elatub ta a\u0308hvardamisest ja selle viljade lo\u0303ikamisest. Kodanikuu\u0308hiskonna ha\u0308vitamine Venemaal ja Ukraina a\u0308hvardamine on u\u0308he medali kaks eri ku\u0308lge. Ukraina so\u0303ltumatus ja la\u0308a\u0308ne julgeolek on samuti u\u0308he medali kaks eri ku\u0308lge, kinnitab Venemaa oma viimaste no\u0303udmistega."}, {"text_idx": "#000005", "text": "Kas juhuslikult vo\u0303i mitte, aga Venemaal va\u0308gagi mo\u0303jukas ajakirjas Russia in Global Affairs otsustati sel kuul, kui Venemaal likvideeriti mainekas ajaloo uurimise ja harimisega tegelev organisatsioon Memorial, uuesti a\u0308ra tru\u0308kkida endise presidendi Mihhail Gorbats\u030covi 2021. aasta augustis avaldatud essee perestroikast ja uuest mo\u0303tlemisest.[1] Kui kellelgi on vaja ma\u0308lu va\u0308rskendada, siis kuulus nii Memoriali asutamine kui ka u\u0308he selle asutaja \u2013 Andrei Sahharovi \u2013 rehabiliteerimine perestroika ko\u0303rghetkede hulka."}, {"text_idx": "#000006", "text": "Gorbats\u030covi esseed lugeda on nagu muuseumi ku\u0308lastada. Aja mo\u0308o\u0308dumisest hoolimata u\u0308tleb ta uuesti va\u0308lja oma vanad veendumused ilma neid muutmata: \"Perestroika kogemus ja o\u0303ppetunnid on ta\u0308napa\u0308eval aktuaalsed ja mitte ainult Venemaale.\" /.../ \"Ja ko\u0303ige ta\u0308htsam on see, et me viisime muutuste protsessi sinnamaale, kust seda tagasi po\u0308o\u0308rata ei olnud enam vo\u0303imalik.\""}, {"text_idx": "#000007", "text": "Mida ko\u0303ike vo\u0303iks Vladimir Putini kohta ka o\u0308elda, siis ei saa teda su\u0308u\u0308distada selles, et ta ei tunne Gorbats\u030covi poliitilist kreedot. Venemaa u\u0308lemkohtu otsus Memoriali likvideerimise kohta on vaid ko\u0303ige hiljutisem ma\u0308rk sellest, et nu\u0308u\u0308d vo\u0303ib tolle kreedo julgelt unustada."}, {"text_idx": "#000008", "text": "\"Mida ko\u0303ike vo\u0303iks Putini kohta ka o\u0308elda, siis ei saa teda su\u0308u\u0308distada selles, et ta ei tunne Gorbats\u030covi poliitilist kreedot. Venemaa u\u0308lem-kohtu otsus Memoriali likvideeri-mise kohta on vaid ko\u0303ige hiljuti-sem ma\u0308rk sellest, et nu\u0308u\u0308d vo\u0303ib tolle kreedo julgelt unustada.\""}, {"text_idx": "#000009", "text": "Kahtlemata ei ole tegu esimese ma\u0308rgiga. Aleksei Navalno\u0303i mu\u0308rgitamine 2020. aasta augustis, tema hilisem vahistamine, su\u0308u\u0308dimo\u0303istmine ja vangipanek ning ja\u0308rgnenud protestide mahasurumine tegid ko\u0303igile peale ko\u0303ige kergeusklikumate selgeks, et Putin on kindlalt otsustanud ha\u0308vitada kodanikuu\u0308hiskonna, mille olemasolu seostatakse suuresti perestroikaga. Seda seost ro\u0303hutab veelgi Sahharovi auhind, millega Navalno\u0303id autasustati."}, {"text_idx": "#000010", "text": "Siinkohal sobib uuesti tsiteerida Gorbats\u030covi esseed: \"[kogu riigis] uskus absoluutne enamus, et \"sedasi ei saa edasi elada\"\". Putin on jo\u0303udnud ja\u0308reldusele, et saab ja kuidas veel, ning seni pole keegi to\u0303estanud, et ta eksib. Levada ku\u0308sitluse ja\u0308rgi, mis korraldati 2020. aasta detsembris, uskus ainult 15 protsenti vastanutest, et Navalno\u0303i mu\u0308rgitati riigi ka\u0308sul, ning 19 protsenti pidas su\u0308u\u0308dlaseks La\u0308a\u0308ne eriteenistusi.[2]"}, {"text_idx": "#000011", "text": "Samas vo\u0303ib Gorbats\u030covi essees pidada ko\u0303ige asjakohasemaks ta\u0308helepanekuks seda: \"Peale riigisiseste po\u0303hjuste tulenes perestroika ka va\u0308lispoliitilistest teguritest\". Nagu Gorbats\u030cov, pooldab Putingi Lenini raudset po\u0303himo\u0303tet: pole u\u0308htegi eksitavamat ega kahjulikumat mo\u0303tet kui see, et va\u0308lis- ja sisepoliitika tuleb teineteisest lahus hoida. Need, kes ootavad selle va\u0308ite po\u0303hjendamist mo\u0303nes doktriinis, leiavad vastuse Venemaa 2014. aasta so\u0303jalisest doktriinist ja 2021. aasta riiklikust julgeolekustrateegiast. Esimeses neist on u\u0308ks \"peamistest so\u0303jalistest siseohtudest\" [autori esileto\u0303st]:"}, {"text_idx": "#000012", "text": "elanike, eriti noorte kodanike vastu suunatud informatsiooniline o\u0303o\u0303nestustegevus eesma\u0308rgiga kahjustada isamaa kaitsmisega seotud ajaloolisi, vaimseid ja patriootilisi traditsioone."}, {"text_idx": "#000013", "text": "Ja \"peamiste so\u0303jaliste va\u0308lisohtude\" hulka kuulub:"}, {"text_idx": "#000014", "text": "selliste rez\u030ciimide vo\u0303imuletulek, kelle poliitika a\u0308hvardab Venemaa Fo\u0308deratsiooni huve Venemaa Fo\u0308deratsiooniga piirnevates riikides, sealhulgas legitiimsete valitsusasutuste kukutamine."}, {"text_idx": "#000015", "text": "Kas NATO laienemine, USA Ukraina-poliitika ja Memoriali tegevus on omavahel seotud? Jah, Vene riigijuhtide arvates on ku\u0308ll. Miks, ku\u0308sis prokuro\u0308r, maalib Memorial valeliku pildi NSVList kui \"terroristlikust riigist\" ja levitab laimu riigi saavutuste kohta Suures Isamaaso\u0303jas? \"Sest keegi maksab selle eest\" [autori esileto\u0303st].[3]"}, {"text_idx": "#000016", "text": "Kui la\u0308a\u0308ne poliitikakujundajatest ja nende \"hoolealustest\" Ukrainas on Putini keelekasutuses saanud \"anti-Venemaa\", siis on Putinist endast saanud anti-Gorbats\u030cov. Ta tegeleb sise- ja va\u0308lispoliitika vahelise seose niisuguse u\u0308mberkujundamisega, et see mo\u0303jutab mitte ainult Venemaa arengut, vaid ka la\u0308hinaabrite ja kogu Euroopa julgeolekut."}, {"text_idx": "#000017", "text": "See protsess ei alanud Venemaa \"no\u0303udmiste\" va\u0308ljakuulutamisega 15. detsembril. See ei alanud ka Putini ko\u0303hedust tekitava so\u0303navo\u0303tuga 2014. aastal Valdai klubis (\"uued reeglid vo\u0303i ma\u0308ng ilma reegliteta\") ega mo\u0303o\u0303dutundetu ko\u0303nega 2007. aastal Mu\u0308ncheni julgeolekukonverentsil."}, {"text_idx": "#000018", "text": "Juba nii ammu kui 2004. aastal seostas Putin Beslani koolimajale korraldatud terroriru\u0308nnakut nendega, kes tahavad \"meie riigi ku\u0308ljest suure tu\u0308ki a\u0308ra rebida... [kes] mo\u0303tlevad, et Venemaa kui u\u0308ks maailma vo\u0303imsaimaid tuumariike on ikka veel neile ohuks ja et see oht tuleb ko\u0303rvaldada\". Isegi veel varem, 1999. aasta novembris, ru\u0308ndas ta po\u0303lglikult la\u0308a\u0308nt, kes pakkuvat \"krediiti kommi ostmiseks, samal ajal kui ... nad annekteerivad meie territooriumi\"."}, {"text_idx": "#000019", "text": "\"Kui kasutada aseva\u0308lisminister Sergei Rjabkovi so\u0303nu, ta\u0308hendab Euroopa kaasamine \"lihtsalt [la\u0308bira\u0308a\u0308kimiste] uputamist jutu ja so\u0303navahu sisse\". Ta\u0308htis on hoopis la\u0308bi ra\u0308a\u0308kida \"suvera\u0308a\u0308ni\" endaga ehk Ameerika U\u0308hendriikidega.\""}, {"text_idx": "#000020", "text": "See su\u0308ndroom ei iseloomusta Putinit isiklikult. See on kollektiivse Putini su\u0308ndroom ja see tekkis samal pa\u0308eval, kui No\u0303ukogude Liit suri. Kollektiivne Putin on praegu tugevam, kui on seda Boriss Jeltsini tagasiastumisest saadik kunagi olnud. Aga kui teda ei a\u0308hvardataks ja kui ta ise ei tegeleks a\u0308hvardamisega, siis ei oleks ta tugev. A\u0308hvardamine ja selle viljade lo\u0303ikamine ei kujuta endast mitte ainult su\u0308ndroomi, vaid riiklikku huvi."}, {"text_idx": "#000021", "text": "Kui lugeda Venemaa no\u0303udmisi ja ettepanekuid lepingute so\u0303lmimiseks, siis saab aru, millist no\u0308rdimust tekitavad Venemaal jultunud la\u0308a\u0308s ja ka selle \"hoolealused\" Ukrainas. President Volodo\u0303mo\u0303r Zelensko\u0303i, keda Moskva pidas alguses pehmeks kujuks, et mitte o\u0308elda klouniks, on osutunud nutikaks, trotslikuks ja hulljulgeks. U\u0308kski tema eelka\u0308ijatest ei so\u0308andanud minna Putini ka\u0308epikenduse Viktor Medvedts\u030cuki kallale. Euroopa, keda Kremli naljamehed kutsuvad \"suure ostujo\u0303uga vo\u0303imuks\", ei ole Venemaale \"vastu astunud\", aga samas ei ole Euroopa lasknud oma poliitikat mo\u0303jutada ei \"tu\u0308dimusel Ukrainast\" ega ka igavestel lahkhelidel."}, {"text_idx": "#000022", "text": "Seepa\u0308rast on Kreml otsustanud, et Ukrainaga ra\u0308a\u0308kimine ei ole ainult \"mo\u0303ttetu\" (nagu seda va\u0308ljendas endine president Dmitri Medvedev), vaid kui kasutada aseva\u0308lisminister Sergei Rjabkovi so\u0303nu, ta\u0308hendab Euroopa kaasamine \"lihtsalt [la\u0308bira\u0308a\u0308kimiste] uputamist jutu ja so\u0303navahu sisse\". Ta\u0308htis on hoopis la\u0308bi ra\u0308a\u0308kida \"suvera\u0308a\u0308ni\" endaga ehk Ameerika U\u0308hendriikidega."}, {"text_idx": "#000023", "text": "Nu\u0308u\u0308d, kui psu\u0308hholoogilised allhoovused on paljastatud, seisab \"kollektiivne la\u0308a\u0308s\" silmitsi to\u0303ega, mis on u\u0308htaegu proosaline ja karm. Kui Venemaa \"no\u0303udmised\" vastu vo\u0303etakse, siis laguneb praegune Euroopa julgeolekuarhitektuur. Sama selge to\u0303de, mis ei ole sugugi uudiseks, aga mida ei saa enam a\u0308ra hoida, on asjaolu, et Venemaa eesma\u0308rgid ei piirdu ainult Ukrainaga, vaid ho\u0303lmavad kogu normide ja julgeoleku su\u0308steemi, mis on kehtinud Pariisi harta so\u0303lmimisest ja ku\u0308lma so\u0303ja lo\u0303pust saati."}, {"text_idx": "#000024", "text": "Need no\u0303udmised ei ole ja\u0308relemo\u0303tlemiseks pakutud variandid ega ka ettepanekute kogum, nagu Washington eelistab neid nimetada, vaid tegu on igasuguse ma\u0308a\u0308ratluse ja\u0308rgi just ultimaatumiga. \"La\u0308bira\u0308a\u0308kimiste\" ainus mo\u0303te seisneb selles, et to\u0308o\u0308tada va\u0308lja hulk meetmeid, mille abil ultimaatum vastu vo\u0303tta ja teha seda \"viivitamata\". Muidu seisab la\u0308a\u0308s Putini so\u0303nul silmitsi \"so\u0303jalis-tehnilise alternatiiviga\" \"kohtades, kus [seda] ei oodata\", kusjuures see saab olema oodatust \"ta\u0308iesti erinev\"."}, {"text_idx": "#000025", "text": "\"Need no\u0303udmised ei ole ja\u0308rele-mo\u0303tlemiseks pakutud variandid ega ka ettepanekute kogum, nagu Washington eelistab neid nimeta-da, vaid tegu on igasuguse ma\u0308a\u0308-ratluse ja\u0308rgi just ultimaatumiga.\""}, {"text_idx": "#000026", "text": "Millistest na\u0308itajatest vo\u0303iks siin jutt olla? Venemaa ei hakka ennast mingil juhul nurka ma\u0308ngima nii, et talle ja\u0308a\u0308ks valida ainult la\u0308a\u0308ne kahe po\u0303hilise valikuvariandi vahel \u2013 bluffida vo\u0303i so\u0303dida? Vene maatriksis ei ole so\u0303da (kineetiline konflikt) sugugi alternatiiv jo\u0303uga heidutamisele, vaid u\u0308ks selle vahendeid. Vene so\u0303jandustermin \"jo\u0303uga heidutamine\" (\u0443\u0441\u0442\u0440\u0430\u0448\u0435\u043d\u0438\u0435) ta\u0308hendab ka \"kohutamist\". Kui Putin ra\u0308a\u0308gib kahest asjast \u2013 \u0434\u0438\u043f\u043b\u043e\u043c\u0430\u0442\u0438\u044f \u0438 \u0443\u0441\u0442\u0440\u0430\u0448\u0435\u043d\u0438\u0435 \u2013, siis ei mo\u0303tle ta seda, et ko\u0303igepealt diplomaatia ja siis hirmutamine. Ta ra\u0308a\u0308gib neist u\u0308he tervikuna."}, {"text_idx": "#000027", "text": "So\u0303da, mida la\u0308a\u0308s ko\u0303ige rohkem kardab \u2013 u\u0308ldine sissetung Ukrainasse \u2013, ei ole to\u0303ena\u0308oline. Asi pole selles, et pataljoni taktikalistest gruppidest Ukraina piiri taga ei piisa sissetungiks. Nad saaksid sellega ha\u0308sti hakkama, aga mitte sellega, mis tuleks hiljem. Vene so\u0303jaline juhtkond on paremini informeeritud kui need la\u0308a\u0308ne kommentaatorid, kes arvavad, et Ukraina so\u0303java\u0308gi laguneb tundidega ja kaobki olematusse. Teavad nad seda vo\u0303i mitte, aga sellisel juhul pa\u0308a\u0308stetakse valla rahvaso\u0303da. Selles osalevad uuesti moodustatud so\u0303jajo\u0303ud, Donbassi konflikti veteranid, vabatahtlikest ma\u0308ssulised, saboto\u0308o\u0308rid ja eriva\u0308elased, kes teavad nagu nende Vene kolleegidki, kuidas pidada so\u0303da kohtades ja viisil, mida vastane ei oska ette na\u0308ha."}, {"text_idx": "#000028", "text": "Ko\u0303ige va\u0308hem tasub aga oodata seda sorti \"varuva\u0308ljapa\u0308a\u0308su kasutamist\" vo\u0303i \"mainet sa\u0308ilitavat taganemist\", mida Washington loodab ette valmistada. Selleks on asjad la\u0308inud liiga kaugele. La\u0308a\u0308neriikidel oleks juba aeg aru saada, et Venemaal ei so\u0303ltu autoriteet institutsioonidest, vaid lugupidamisest. Putin u\u0308tles hiljutisel pressikonverentsil: \"Venemaal ei ole enam kuhugi taganeda.\" Ja Putinil ei ole ka."}, {"text_idx": "#000029", "text": "Niisuguste ebato\u0303ena\u0308oliste stsenaariumite asemel peame hoopis koondama oma ta\u0308helepanu kahele teisele stsenaariumile, mis to\u0303ena\u0308oliselt teostuvad. Esimene, millest juba ma\u0308rtsis kirjutasin, oleks nende alade okupeerimine suurte jo\u0303ududega, mida Venemaa juba niigi okupeerib, s.t Donetski ja Luganski pseudovabariiki. Teist vo\u0303i samal ajal ka\u0308ivituvat stsenaariumit, mille olen samuti juba va\u0308lja ka\u0308inud, on u\u0308ksikasjalikult selgitanud Frederick Kagan ja teised asjatundjad so\u0303jauuringute instituudist, s.t siirdakse \"o\u0303hujo\u0303udude ja/vo\u0303i mehhaniseeritud u\u0308ksused teatud kohtadesse Valgevenes\"."}, {"text_idx": "#000030", "text": "\"To\u0303husat heidutust pakub ainult see, kui Moskvale saab selgeks, et ohud, millega a\u0308hvardamises meid ta\u0308na su\u0308u\u0308distatakse, ongi homme olemas. Sellega on aga hiljaks ja\u0308a\u0308dud. Samas ei ole liiga hilja va\u0308ljendada otsusekindlust.\""}, {"text_idx": "#000031", "text": "Sellisel va\u0308gede siirmisel oleks kolm eelist. Esiteks on va\u0308gagi to\u0303ena\u0308oline, et see ei kohta vastupanu. Teiseks looks see uue so\u0303jalis-poliitilise reaalsuse Ukrainale, Poolale ja Balti riikidele ning kindlasti kergitaks ma\u0308rkimisva\u0308a\u0308rselt ohu taset. Kolmandaks saaks seda piisavalt o\u0303igustada juriidiliselt ja pidada piisavalt mitmeti to\u0303lgendatavaks poliitiliselt, et la\u0308a\u0308ne vastumeetmeid edasi lu\u0308kata vo\u0303i lahjendada ning samas va\u0308hendada NATO sidusust."}, {"text_idx": "#000032", "text": "To\u0303husat heidutust pakub ainult see, kui Moskvale saab selgeks, et ohud, millega a\u0308hvardamises meid ta\u0308na su\u0308u\u0308distatakse, ongi homme olemas. Sellega on aga hiljaks ja\u0308a\u0308dud. Samas ei ole liiga hilja va\u0308ljendada otsusekindlust. Selle sihi saavutamiseks tuleb edastada kaks so\u0303numit. Esiteks ei peaks Venemaal olema kahtluseku\u0308betki, et la\u0308a\u0308ne po\u0303hiline eesma\u0308rk ei ole mitte so\u0303da va\u0308ltida, vaid sa\u0308ilitada oma julgeolek. Teiseks saab la\u0308a\u0308ne vastus agressioonile olema ebaproportsionaalne, vo\u0303rreldes kasuga, mida Venemaa loodab saavutada. Kui selle asemel ajab USA aga endiselt taga varuva\u0308ljapa\u0308a\u0308su miraaz\u030ci ning Venemaa leiab, et talle pakutakse millegi sisulise asemel ainult kommi, siis la\u0308a\u0308ne huvide vastu suunatud oht ainult suureneb ja sama ka\u0308ib ka so\u0303jaohu kohta."}, {"text_idx": "#000035", "text": "[3] \"\u0412\u0435\u0440\u0445\u043e\u0432\u043d\u044b\u0438\u0306 \u0441\u0443\u0434 \u0420\u043e\u0441\u0441\u0438\u0438 \u043b\u0438\u043a\u0432\u0438\u0434\u0438\u0440\u043e\u0432\u0430\u043b \u043e\u0431\u0449\u0435\u0441\u0442\u0432\u043e \"\u041c\u0435\u043c\u043e\u0440\u0438\u0430\u043b\"\". BBC \u0420\u0443\u0441\u0441\u043a\u0430\u044f \u0441\u043b\u0443\u0436\u0431\u0430, 28. detsember 2021."}, {"text_idx": "#000036", "text": "Venemaa keelas 1920-ndate na\u0308ljaha\u0308dast ra\u0308a\u0308kiva filmi na\u0308itamise"}, {"text_idx": "#000037", "text": "Harri Tiido: Venemaa enesekoloniseerimisest. I osa"}, {"text_idx": "#000038", "text": "Vene ajaloolane Abramov: stalinistliku terrori ohvrite martu\u0308roloogiast"}, {"text_idx": "#000040", "text": "Enn Tupp: muinasjutt Kolumbuse munast"}, {"text_idx": "#000044", "text": "Aaviksoo: praegu on olukord kehvem kui ku\u0308lma so\u0303ja ajal"}, {"text_idx": "#000045", "text": "Harri Tiido: populismist laiemalt u\u0308he prantsuse autori pilgu la\u0308bi"}, {"text_idx": "#000046", "text": "Andra Siibak: laste o\u0303igused vajavad andmerikkas maailmas paremat kaitset"}, {"text_idx": "#000047", "text": "Erkki Kubber: kolme kriisi o\u0303ppetunnid u\u0308hiskonna muutmiseks"}, {"text_idx": "#000048", "text": "Enn Tupp: pidage so\u0303da, aga mitte minu o\u0303ues"}, {"text_idx": "#000050", "text": "Aet Laigu: mida sina, naisrez\u030cisso\u0308o\u0308r, meestest ja oma filmist u\u0308ldse tead?"}, {"text_idx": "#000053", "text": "O\u0303pilaste va\u0308hesus sunnib osa koole uksi sulgema"}, {"text_idx": "#000054", "text": "Biden ro\u0303hutas oma aastako\u0303nes USA to\u0308o\u0308ho\u0303ive kasvu ja erakondadeu\u0308lest koosto\u0308o\u0308d"}, {"text_idx": "#000058", "text": "Saksa peatreener: ootan ha\u0308id vo\u0303istlusi sujuva korraldusega"}, {"text_idx": "#000060", "text": "Eesti lumelauakrossi lootus pa\u0308a\u0308seb Euroopa karikasarja"}, {"text_idx": "#000061", "text": "So\u0303ja 349. pa\u0308ev: Ukraina hinnangul kaotas Venemaa o\u0308o\u0308pa\u0308evas 1030 so\u0303durit"}, {"text_idx": "#000062", "text": "Eesti naiste korvpallikoondis valmistub EM-valikma\u0308ngudeks"}, {"text_idx": "#000063", "text": "Tu\u0308rgis ja Su\u0308u\u0308rias on tugevate maava\u0308rinate to\u0303ttu hukkunud u\u0308le 7200 inimese"}, {"text_idx": "#000066", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}]